भारतीय टीम में नहीं मिली जगह, लेकिन विजय हजारे ट्रॉफी में इस खिलाड़ी ने दिखाया अपना कमाल - Big News
भारतीय टीम में नहीं मिली जगह, लेकिन विजय हजारे ट्रॉफी में इस खिलाड़ी ने दिखाया अपना कमाल
February 28th, 2018 Big News Sport's
कर्नाटक और सौराष्ट्र के बीच मंगलवार को विजय हजारे ट्रॉफी के फाइनल मैच में कर्नाटक के सलामी बल्लेबाज मयंक अग्रवाल ने शानदार पारी खेली। विजय हजारे ट्रॉफी में मयंक ने अपने खेल से आलोचकों को जवाब दिया। फाइनल मुकाबले से पहले तक मयंक अग्रवाल 633 रन बना चुके थे और इसके साथ ही उन्होंने विराट कोहली, दिनेश कार्तिक और रॉबिन उथप्पा को सबसे ज्यादा रन बनाने के मामले में पीछे छोड़ दिया।
सौराष्ट् के खिलाफ फाइनल मैच में 90 रन बनाते ही मयंक इस टूर्नामेंट में अपने 723 रन बनाए। मयंक से पहले इस टूर्नामेंट में कभी भी किसी बल्लेबाज द्वारा इतने रन नहीं बनाए गए।
साल 2016-17 में दिनेश कार्तिक ने 607 तो 2008-09 में विराट कोहली ने इस टूर्नामेंट में 534 रन बनाए थे।
फाइनल मैच में सौराष्ट्र ने टॉस जीतकर पहले गेंदबाजी करने का फैसला लिया। शुरुआती बल्लेबाज बिना खाता खोले आउट हुए। इसके बाद मयंक अग्रवाल ने फिर टीम को संभाला। लेकिन फिर 5 रनों पर कर्नाटक ने अपने 2 महत्वपूर्ण विकेट खो दिए थे। इसके बाद रवि कुमार सामर्थ ने मयंक के साथ मिलकर टीम को थोड़ा संभाला। दोनों के बीच तीसरे विकेट के लिए 136 रनों की शानदार साझेदारी हुई।
मयंक अग्रवाल पिछले कुछ समय से अच्छा खेल रहे हैं, लेकिन लगता है भारतीय टीम में जगह पक्की करने के लिए उन्हें अभी काफी मेहनत करनी है। मयंक का आईपीएल करियर भी ज्यादा अच्छा नहीं है। आईपीएल में इस साल वह पंजाब टीम का हिस्सा होंगे।